કેટલાક લોકો નવો કોઈ વિચાર સ્વીકારી શકતા જ નથી. પરંપરાનું પૂંછડું પકડી રાખીને નવા વિચારનો વિરોધ કરવામાં પોતાનું શૂરાતન તેઓ વેડફતા રહે છે. ધર્મ-અધ્યાત્મની વાત હોય ત્યારે તો આવું ખાસ જોવા મળે છે. પ્રાચીન શાસ્ત્રો અને વાસી પરંપરાઓ માટેનો એમનો પ્રેમ એટલો સજ્જડ હોય છે કે નવા પ્રયોગ માટે અને તાજા ચિંતન માટે તેઓ વિચારી પણ શકતા નથી. પાછળ જોઈને આગળ ચાલતા રહેવાનો એમનો નશો ક્યારેય ઊતરતો નથી હોતો.